बेंगलुरु में चल रहे एयरो इंडिया शो में अपनी क्षमता दिखाकर दर्शकों को इंप्रेस किया
Hindustan Aeronautics Limited (HAL) - Lord Hanuman's Image on HAL's HLFT  हिंदुस्तान एयरोनॉटिक्स लिमिटेड (HAL) ने बेंगलुरु में एयरो इंडिया 2023 एयर शो में प्रदर्शित HLFT-42 विमान मॉडल की टेल से भगवान हनुमान की तस्वीर को हटा दिया है
अमेरिकी एयर फोर्स (USAF) ने फिफ्थ जनरेशन के F-35 फाइटर जेट को पहली बार अमेरिका से बाहर प्रदर्शित किया। बेंगलुरु में चल रहे एयरो इंडिया शो में इसे प्रदर्शित किया गया। सुपरसोनिक, मल्टी रोल वाले F-35A लाइटनिंग 2 और F-35A ज्वाइंट स्ट्राइक फाइटर कर्नाटक के येलहंका एयर फोर्स स्टेशन में पांच दिन के एयरोस्पेस और डिफेंस ऐग्जीबिशन में उड़ान भरकर अपनी क्षमता दिखाई।
अमेरिका के यूटा में हिल एयर फोर्स बेस से जर्नी के बाद F-35A लाइटनिंग 2 डेमॉन्स्ट्रेशन टीम ने मंगलवार को उड़ान भरी तो दर्शक इसे देखते ही रह गए। F-35 के अलावा F-16 फाइटिंग फाल्कन ने भी डेमो दिया।
F-35 अमेरिकी फाइटर टेक्नोलॉजी को रिप्रजेंट करता है
एयर फोर्स के असिस्टेंट डिप्टी अंडर सेक्रेटरी मेजर जनरल जूलियन सी चीटर ने बताया कि F-35 अमेरिकी फाइटर टेक्नोलॉजी को रिप्रजेंट करता है। एयरो इंडिया शो F-35 को प्रदर्शित करने के लिए सबसे अच्छा मंच है।
B-1B लेंसर सुपरसोनिक हैवी बॉम्बर है
इस बीच मंगलवार को USAF ने एंडरसन एयर फोर्स बेस गुआम में अपने टेंपरेरी ड्यूटी लोकेशन से भारत की जर्नी के बाद आने वाले B-1B लांसर्स के साथ एयरो इंडिया 2023 के लिए अपने लाइनअप का विस्तार किया।
बी-1बी लेंसर ​​ एक सुपरसोनिक हैवी बॉम्बर है। यह US एयर फोर्स में गाइडेड और अनगाइडेड दोनों तरह के वैपंस का वजन उठा सकता है। इसे अमेरिका की लॉन्ग रेंज की बॉम्बर फोर्स की रीढ़ माना जाता है।
एयरो शो में स्वदेशी सुपरसोनिक एयरक्राफ्ट पर बजरंगबली, टेल पर लिखा- तूफान आ रहा है
एयरो इंडिया के 14वें एडिशन की शुरुआत सोमवार को बेंगलुरु के येलहांका के एयर फोर्स स्टेशन पर हुई। यह एयर शो पांच दिन चलेगा। प्रधानमंत्री नरेंद्र मोदी ने इसका उद्घाटन किया। इस शो में सबसे ज्यादा सुर्खियों HLFT-42 ने बटोरीं। इसकी टेल पर हनुमानजी की फोटो है। साथ ही एक मैसेज भी लिखा है- The Storm Is Coming (तूफान आ रहा है)। पूरी खबर यहां पढ़ें...
ये खबर भी पढ़ सकते हैं...
हिंदुस्तान एयरनॉटिक्स लिमिटेड ने एयरक्राफ्ट से हटाया बजरगंबली का स्टिकर
हिंदुस्तान एयरोनॉटिक्स लिमिटेड (HAL) ने बेंगलुरु में एयरो इंडिया 2023 एयर शो में प्रदर्शित HLFT-42 विमान मॉडल की टेल से भगवान हनुमान की तस्वीर को हटा दिया है। अब HAL के चेयरमैन सीबी अनंतकृष्ण का बयान सामने आया है। उन्होंने कहा- "स्टिकर किसी इरादे से नहीं लगाया गया था। न ही किसी इरादे से हटाया गया है।" वहीं डायरेक्टर डॉ. डीके सुनील ने कहा कि 'स्टिकर हटाने का फैसला इंटरनल है।' पूरी खबर यहां पढ़ें...